《送程给事知越州 其一》
宋代·崔公度

江吴士气久凋摧，比见高牙拥诏回。共喜识兵侔汉相，果闻持诏过燕台。

驰驱中礼戎心服，顾眄生威虏使猜。所惜圣朝恩好重，未容儒将尽馀才。

作者简介：（?—1097）宋高邮人，字伯易。崔希甫孙。口吃，博览群书，过目不忘。欧阳修得其所作《感山赋》，示韩琦，琦上之英宗，授国子直讲，不就。王安石当国，献《熙宁稽古一法百利论》，安石延与语。召对，擢光禄丞，知阳武县。寻荐为御史。后历兵、礼部郎中，知颍、润、宣、通四州。致仕卒。